**Οι προεδρικές εκλογές** πραγματοποιήθηκαν στο Μάλι στις 29 Ιουλίου 2018.   Δεδομένου ότι κανένας υποψήφιος δεν έλαβε περισσότερο από το 50% των ψήφων στον πρώτο γύρο, στις 12 Αυγούστου 2018 διεξήχθη ένας δεύτερος και τελικός γύρος μεταξύ των δύο πρώτων υποψηφίων, του προέδρου Ιμπραΐμ Μπουμπακάρ Κεϊτά του Συναγερμού για το Μάλι και του Σουμάιλα Σισέ της Ένωσης για τον Ρεπουμπλικανισμό και τη Δημοκρατία. Συνακόλουθα ο Κεϊτά επανεκλέχθηκε με το 67% των ψήφων. Ήταν η πρώτη φορά στην ιστορία του Μάλι που το αποτέλεσμα των προεδρικών εκλογών κρίθηκε σε έναν δεύτερο γύρο ανάμεσα στον κάτοχο της προεδρίας και σε έναν διεκδικητή.

Ιστορικό
--------

Σύμφωνα με το Σύνταγμα του 1992 οι προεδρικές εκλογές διεξάγονται κάθε πέντε χρόνια. Οι προηγούμενες εκλογές, που είχαν προγραμματιστεί για τις 13 Μαΐου 2012, καθυστέρησαν έως τις 28 Ιουλίου 2013 λόγω του πραξικοπήματος του 2012 που ανέτρεψε τον Πρόεδρο Αμάντου Τουμάνι Τουρέ. 

Μια ειρηνευτική συμφωνία μεταξύ των αυτονομιστών Τουαρέγκ και της κυβέρνησης υπογράφηκε το 2015 μετά από διαπραγματεύσεις μέσω διπλωματικού διαύλου που επεκτάθηκε από την κυβέρνηση του Μάλι.. Η δημιουργία του Μετώπου Απελευθέρωσης των Μασίνα το 2015, υπό την ηγεσία του ιεροκήρυκα Αμάντου Κουφά , οδήγησε σε αυξημένες εθνοτικές εντάσεις και βιαιότητες στη χώρα. 

Υπήρξαν ελάχιστες ή καθόλου βιαιότητες στις προηγούμενες εκλογές του Μάλι, οι οποίες έχουν διεξαχθεί τα προηγούμενα χρόνια χωρίς διαμαρτυρίες.

Εκλογικό σύστημα
----------------

Ο πρόεδρος του Μαλί εκλέγεται με απόλυτη πλειοψηφία χρησιμοποιώντας το σύστημα δύο γύρων για πενταετή θητεία.

Προεκλογική περίοδος
--------------------

Υπάρχουν αμφιβολίες ως προς την ασφάλεια των εκλογών και την ικανότητα των κυβερνήσεων να τις διεξαγάγουν.  Αν διενεργούνταν, ο γάλλος διπλωμάτης Ζαν-Πιέρ Λακρουά είπε ότι «οι επικείμενες προεδρικές εκλογές θα σηματοδοτήσουν την αρχή ενός νέου κεφαλαίου για τη σταθερότητα του Μάλι». 

### Εγγραφή ψηφοφόρων

Από τις 24 Ιουλίου 8.461.000 εγγεγραμμένοι ψηφοφόροι είχαν οριστεί να προσέλθουν στην κάλπη σε 23.041 εκλογικά τμήματα. 

Από τους Μαλινέζους πρόσφυγες που ζουν στη Εμπέρα της Μαυριτανίας 7.000 άτομα ενεγράφησαν για να ψηφίσουν στις εκλογές. 

### Υποψήφιοι

Υπήρξαν 17 επιβεβαιωμένοι υποψήφιοι και 13 ακόμη εκκρεμούσαν από τα τέλη Ιουνίου.  Τελικά, στις 5 Ιουλίου το Συνταγματικό Δικαστήριο ενέκρινε το διορισμό συνολικά 24 υποψηφίων στις εκλογές.    

### Διαμαρτυρίες και βία

Στις 6 Ιουνίου, χιλιάδες ατόμων συγκεντρώθηκαν στην πρωτεύουσα Μπαμακό για να διαμαρτυρηθούν εναντίον του Ιμπραΐμ Μπουμπακάρ Κεϊτά. 

Στις 25 Ιουλίου , έπειτα από ληστεία σε φαρμακείο, οι διαδηλωτές "έκαψαν ελαστικά και έβαλαν φωτιά σε οχήματα" στο Τιμπουκτού , απαντώντας στην βαθειά ανασφάλεια και τις καταγγελίες για κακομεταχείριση από την αστυνομία. Αυτό πυροδότησε βίαιες συγκρούσεις την επόμενη ημέρα με την εμπλοκή περί των 100 ατόμων.. 

Στις 31 Ιουλίου οι ένοπλοι επιτέθηκαν σε μια συνοδεία που διεξήγαγε εκλογές στην περιφέρεια Σεγκού. Αυτή η επίθεση και η ανταλλαγή πυροβολισμών που ακολούθησε είχαν ως αποτέλεσμα να σκοτωθούν τέσσερις στρατιώτες και οκτώ από τους δράστες της επίθεσης.

Αποτελέσματα
------------

 Αποτελέσματα του δεύτερου γύρου των προεδρικών εκλογών του Μάλι 2018 σε κάθε τομέα του Μάλι 

| Υποψήφιος | Κόμμα | Πρώτος γύρος | Δεύτερος γύρος |
| --- | --- | --- | --- |
| Ψήφοι |  % | Ψήφοι |  % |
| Ιμπραΐμ Μπουμπακάρ Κεϊτά | Συσπείρωση για το Μάλι | 1.331.132 | 41,70 | 1.798.632 | 67,17 |
| Σουμάιλα Σισέ | Ένωση για το Ρεπουμπλικανισμό και τη Δημοκρατία | 567.679 | 17,78 | 879.235 | 32,83 |
| Αλιού Ντιαλό |  | 256.404 | 8,03 |  |
| Σεΐκ Μοντιμπό Ντιαρά |  | 236.025 | 7,39 |
| Χουσεϊνί Αμιόν Γκιντό | Σύγκλιση για την Ανάπτυξη του Μάλι | 124.506 | 3,90 |
| Ουμάρ Μαρικό | Αφρικανική Αλληλεγγύη για τη Αημοκρατία και την Ανεξαρτησία | 74.300 | 2,33 |
| Μοντιμπό Κονέ |  | 72.941 | 2,29 |
| Τσόγκουελ Κόκαλα Μαϊγκά |  | 68.970 | 2,16 |
| Αρουνά Σανκαρέ |  | 57.406 | 1,80 |
| Μαμάντου Ομάρ Σιντιμπέ |  | 54.274 | 1,70 |
| Μοντιμπό Σιντιμπέ | Εναλλακτικές Δυνάμεις για Ανανέωση και Ανάδειξη | 45.453 | 1,42 |
| Καλφά Σανογκό | Συμμαχία για τη Δημοκρατία στο Μάλι (δεν είναι επίσημη)  | 38.892 | 1,22 |
| Μαμαντού Ντιαρά |  | 36.124 | 1,13 |
| Μοντιμπό Καντιοκέ |  | 30.479 | 0,95 |
| Μουσά Σινκό Κουλιμπαλί |  | 30.232 | 0,95 |
| Ανταμά Καν |  | 26.084 | 0,82 |
| Νταμπά Ντιαγουαρά |  | 22.991 | 0,72 |
| Μουνταγκά Ταλ |  | 20.312 | 0,64 |
| Ντραμάν Ντεμπέλε | Συμμαχία για τη Δημοκρατία στο Μάλι (όχι επίσημη) | 18.737 | 0,59 |
| Μοχάμετ Αλί Μπατιλί |  | 17.712 | 0,55 |
| Χαμαντούν Τουρέ |  | 17.087 | 0,54 |
| Γεά Σαμακέ |  | 16.632 | 0,52 |
| Μαμαντού Τραορέ |  | 15.502 | 0,49 |
| Μαντάμ Τζενεμπά Εντιαγέ (Djeneba N'diaye) |  | 12.275 | 0,38 |
| Μη έγκυρα / λευκά ψηφοδέλτια | 224.069 | - | 85.536 | - |
| **Σύνολο** | **3.416.218** | **100** | **2.763.339** | **100** |
| Εγγεγραμμένοι ψηφοφόροι / συμμετοχή | 8.000.462 | 42,70 | 8.000.462 | 34,54 |
| Πηγή: Συνταγματικό Δικαστήριο , Κυβέρνηση του Μάλι |

Παραπομπές
----------

1. 1 2 3 4 5  Mumbere, Daniel (10 Ιουλίου 2018). «Everything you need to know about Mali 2018 presidential election» (στα αγγλικά). *Africanews.com*.. Ανακτήθηκε στις 28 Ιουλίου 2018.
2. ↑  «Mali : Élection présidentielle 2018 : Le premier tour aura lieu le dimanche 29 juillet». *maliactu.net*. 12 Φεβρουαρίου 2018. Αρχειοθετήθηκε από το πρωτότυπο στις 12 Φεβρουαρίου 2018. Ανακτήθηκε στις 17 Απριλίου 2018.
3. ↑  «As presidential vote nears, violence in central Mali goes overlooked - France 24» (στα αγγλικά). *France 24*. 2018-07-27. Αρχειοθετήθηκε από το πρωτότυπο στις 2018-07-28.. Ανακτήθηκε στις 2018-07-28.
4. ↑  Cocks, Tim; Diallo, Tiemoko (31 Ιουλίου 2018). «Third candidate claims place in Mali election run-off» (στα αγγλικά). *Reuters*.. Ανακτήθηκε στις 1 Αυγούστου 2018.
5. ↑  Dakono, Baba; Maïga, Khadija (26 Μαρτίου 2018). «Mali’s problems are much bigger than July’s presidential election». *Institute For Security Studies*. Αρχειοθετήθηκε από το πρωτότυπο στις 30 Μαρτίου 2018.. Ανακτήθηκε στις 17 Απριλίου 2018.
6. ↑  «Amid Growing Insecurity, Parties to Mali Peace Accord Must Increase Efforts towards Restoring Stability, Peacekeeping Chief Tells Security Council». *un.org*. 23 Ιανουαρίου 2018. Ανακτήθηκε στις 17 Απριλίου 2018.
7. ↑  «Mali elections 2018: Why presidential vote matters». *www.aljazeera.com*. Ανακτήθηκε στις 28 Ιουλίου 2018.
8. ↑  «Mali elections marred by rocket attacks, violence». *Deutsche Welle* (στα Αγγλικά). 29 Ιουλίου 2018. Αρχειοθετήθηκε από το πρωτότυπο στις 1 Αυγούστου 2018. Ανακτήθηκε στις 1 Αυγούστου 2018.
9. 1 2  «24 candidates get go ahead in Mali election». *News 24*. 2018-07-05. Αρχειοθετήθηκε από το πρωτότυπο στις 2019-02-24.. Ανακτήθηκε στις 27 Ιουλίου 2018.
10. ↑  «Mali's president to face 23 contenders in July 29 vote». *Deutsche Welle* (στα Αγγλικά). 27 Ιουλίου 2018. Αρχειοθετήθηκε από το πρωτότυπο στις 1 Αυγούστου 2018. Ανακτήθηκε στις 1 Αυγούστου 2018.
11. ↑  Oteng, Eric (June 8, 2018). «Thousands of Malians march against President Ibrahim Boubacar Keita» (στα αγγλικά). *Africanews.com*. Αρχειοθετήθηκε από το πρωτότυπο στις 2018-07-28.. Ανακτήθηκε στις 2018-07-28.
12. ↑  «Clashes rock Timbuktu as Malian election looms». *www.enca.com* (στα Αγγλικά). Αρχειοθετήθηκε από το πρωτότυπο στις 28 Ιουλίου 2018. Ανακτήθηκε στις 28 Ιουλίου 2018.
13. ↑  «Deadly attack on Mali election convoy». AAP. 1 Αυγούστου 2018.. Ανακτήθηκε στις 2 Αυγούστου 2018.
14. ↑  Το κόμμα υποστηρίζει επισήμως τον Ιμπραΐμ Μπουμπακάρ Κεϊτά: *Présidentielle 2018: l'Adema soutient le président IBK* Αρχειοθετήθηκε 2018-11-30 στο Wayback Machine.  Αρχειοθετήθηκε 2018-11-30 στο Wayback Machine.